PATVIRTINTA

UAB „Varėnos vandenys“ pirkimo komisijos

2017-01-30 protokolu- Nr. 05

**SUPAPRASTINTO MAŽOS VERTĖS PIRKIMO**

**APKLAUSOS BŪDU SĄLYGOS**

**VANDENS APSKAITOS PRIETAISŲ PATIKROS IR REMONTO PASLAUGOS PIRKIMAS**

**TURINYS**

**I. BENDROSIOS NUOSTATOS**

**II. PIRKIMO OBJEKTAS**

**III. TIEKĖJŲ KVALIFIKACIJOS REIKALAVIMAI**

**IV. TECHNINIAI KRITERIJAI**

**V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

**VI. PASIŪLYMŲ RENGIMAS, PATEIKIMAS, KEITIMAS**

**VII. PASIŪLYMŲ GALIOJIMO UŽTIKRINIMAS**

**VIII. KONKURSO SĄLYGŲ PAAIŠKINIMAS IR PATIKSLINIMAS**

**IX. VOKŲ SU PASIŪLYMAIS ATPLĖŠIMO PROCEDŪROS**

**X. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

**XI. PASIŪLYMŲ VERTINIMAS**

**XII. PRELIMINARI PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

**XIII. PRETENZIJŲ IR SKUNDŲ NAGRINĖJIMO TVARKA**

**XIV. PIRKIMO SUTARTIES SĄLYGOS**

PRIEDAI:

1. Pasiūlymo forma (1 priedas);

2. Tiekėjo deklaracija (2 priedas).

**I. BENDROSIOS NUOSTATOS**

1. UAB „Varėnos vandenys“ (duomenys kaupiami ir saugojami Juridinių asmenų registre, kodas 184626819), Žalioji g. 26, 65210 Varėna (toliau vadinama perkančioji organizacija) numato pirkti vandens apskaitos prietaisų patikros ir remonto paslaugą.

1.1. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas) (Žin., 1996, Nr. 84-2000; 2006, Nr. 4-102; 2008, Nr.81-3179; 2010 Nr.: 25-1174).

1.2. Pirkimas vykdomas vadovaujantis Viešųjų pirkimų įstatymu, UAB „Varėnos vandenys“ Supaprastintų viešųjų pirkimų taisyklėmis, patvirtintomis UAB „Varėnos vandenys“ direktoriaus 2015 m. vasario 9 d. patvirtintomis bendrovės direktoriaus įsakymu Nr. (1.3) V-16 ir paskelbtomis CVP IS, kitais teisės aktais bei šiomis supaprastinto atviro konkurso sąlygomis (toliau – konkurso sąlygomis). Pirkimo procedūras vykdo viešųjų pirkimų komisija (toliau – Komisija). Apie pirkimą paskelbta Centrinėje viešųjų pirkimų informacinėje sistemoje (toliau - CVP IS).

1.3. Konkursas atliekamas laikantis lygiateisiškumo, nediskriminavimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

1.4. Bet kokia informacija, prašymai paaiškinti konkurso sąlygas, konkurso sąlygų paaiškinimai ar kitas perkančiosios organizacijos ir tiekėjo susirašinėjimas yra vykdomas tik CVP IS priemonėmis.

1.5. Perkančioji organizacija yra pridėtinės vertės mokesčio (toliau–PVM) mokėtoja.

## 1.6. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVP IS priemonėmis. Tiesioginį ryšį su tiekėjais pirkimo klausimais įgaliota palaikyti: Irena Lūžienė – viešųjų pirkimų specialistė- sandėlininkė, telefono numeris – (8 310) 31 673, el. paštas irena@varenosvandenys.lt, techniniais klausimais - inžinierius Vidmantas Tvarijonavičius, telefono numeris – (8-310) 31 673, mobil. tel. 8-611 35537 el. paštas [vtvarijonavicius@gmail.com](mailto:vtvarijonavicius@gmail.com).

1.7. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamos prekės, paslaugos ar darbai tapo nereikalingi, nėra lėšų jiems apmokėti, yra kitų nenumatytų aplinkybių). Apie pirkimo procedūros nutraukimą perkančioji organizacija per 3 darbo dienas turi informuoti pasiūlymus pateikusius teikėjus ir/ar tiekėjus, kuriems nustatyta tvarka buvo pateikti pirkimo dokumentai.

1.8. Jei atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, perkančiajai organizacijai nepriimtinos kainos, iš esmės nekeičiant pirkimo sąlygų visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus, kviečiami į neskelbiamas derybas.

**II. PIRKIMO OBJEKTAS**

2.1 Vandens apskaitos prietaisų patikros ir remonto paslaugos pirkimas. Šis pirkimas į dalis neskirstomas. Perkamų paslaugų reikalavimai pateikti techniniuose kriterijuose.

**III. TIEKĖJŲ KVALIFIKACINIAI REIKALAVIMAI**

3. Siekiant išsiaiškinti, ar tiekėjas bus pajėgus vykdyti sutartį, tiekėjams nustatomi šie kvalifikaciniai reikalavimai ir jie turi pateikti tokius dokumentus :

1 lentelė

|  |  |  |
| --- | --- | --- |
| *EIL. NR.* | *KVALIFIKACIJOS REIKALAVIMAI* | *KVALIFIKACIJOS REIKALAVIMUS ĮRODANTYS DOKUMENTAI* |
| 3.1 | Pavienis dalyvis/ jungtinės veiklos dalyvio kiekvienas partneris (fizinis asmuo) arba pavienio dalyvio/ jungtinės veiklos dalyvio kiekvieno partnerio (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti Tiekėjo apskaitos dokumentus, neturi neišnykusio ar nepanaikinto teistumo, dėl Tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių Tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies kompetentingos institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  **Pateikiama skaitmeninė dokumento kopija**. |
| 3.2. | Tiekėjas/ jungtinės veiklos dalyvis turi teisę verstis ta ūkine veikla, kuri reikalinga pirkimo sutarčiai vykdyti. | Pateikti įmonės įregistravimo pažymėjimo, įstatų kopijos, veiklos registro tvarkytojo išduoto pažymėjimo ar kito dokumento tinkamai patvirtintą kopiją\*/pateikiama skaitmeninė dokumento kopija/, kuris patvirtinta pavienio dalyvio/kiekvieno jungtinės veiklos partnerio įsteigimą ir teisinį statusą bei nustato registravimo vietą ir/arba buveinės vietą arba kiti dokumentai, suteikiantys teisę atlikti vandens apskaitos prietaisų patikros ir remonto paslaugą. Pateikti pažymėjimo ar leidimo tinkamai patvirtintą kopiją\*/pateikiama skaitmeninė dokumento kopija/. |
| 3.3. | Pavienis dalyvis/ jungtinės veiklos dalyvio kiekvienas partneris nėra bankrutavęs, likviduojamas, su kreditoriais nėra sudaręs taikos sutartį (dalyvio ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), sustabdęs ar apribojęs savo veiklą arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba bankroto procesas nėra vykdomas ne teismo tvarka, nėra inicijuotos priverstinio likvidavimo procedūros ar susitarimo su kreditoriais procedūros arba jam nėra vykdomos analogiškos procedūros pagal šalies, kurioje jis registruotas, įstatymus | 1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavime nurodytų dokumentų.  *Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.*  Lietuvos Respublikoje registruotas tiekėjas, kuris yra fizinis asmuo, pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą.  Pateikiamas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.  2) Tiekėjo deklaracija, patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais (konkurso sąlygų 2 priedas), arba atitinkamos užsienio šalies institucijos išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų.  **Pateikiama skaitmeninė dokumento kopija.** |
| 3.4. | Tiekėjas, kuris yra fizinis asmuo neturi neišnykusio ar nepanaikinto teistumo, Tiekėjui, kuris yra juridinis asmuo, per pastaruosius 5 metus nėra įsiteisėjęs apkaltinamasis teismo nuosprendis už Lietuvos Respublikoje nelegaliai esančių trečiųjų šalių piliečių darbą | Valstybės įmonės Registrų centro išduotas išrašas ar šios įmonės Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotas išrašas iš teismo sprendimo, jei toks yra, arba šalies, kurioje yra registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduota pažyma, išduota ne anksčiau kaip 30 dienų iki pasiūlymų pateikimo dienos pabaigos ir dokumente nurodyti duomenys ne ankstesni kaip 30 dienų iki pasiūlymo pateikimo dienos pabaigos. Pateikiama skenuoto dokumento kopija elektroninėje formoje. |
| 3.5. | Pavienis dalyvis/ jungtinės veiklos dalyvio kiekvienas partneris nėra baustas už leidimą dirbti nelegalų darbą. Dalyvis, kuris yra fizinis asmuo, laikomas baustu, jeigu nuo administracinės nuobaudos paskyrimo praėjo mažiau kaip vieni metai, arba dalyvis, kuris yra juridinis asmuo, laikomas baustu už leidimą dirbti nelegaliai trečiųjų šalių piliečiams, jeigu nuo nuobaudos paskyrimo praėjo mažiau kaip vieni metai. | Tiekėjo deklaracija (konkurso sąlygų 2 priedas), patvirtinanti, kad dalyvis nėra baustas už leidimą dirbti nelegalų darbą.  **Pateikiama skaitmeninė dokumento kopija** |
| 3.6. | Pavienis dalyvis/ jungtinės veiklos dalyvio kiekvienas partneris (fizinis asmuo) arba pavienio dalyvio/ jungtinės veiklos dalyvio kiekvieno partnerio (juridinio asmens), **turintis balsų daugumą** juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Tiekėjas turi nurodyti, kas jame, kaip juridiniame asmenyje, turi absoliučią balsų daugumą juridinio asmens dalyvių susirinkime.  Jeigu absoliučią balsų daugumą juridinio asmens dalyvių susirinkime turi fizinis asmuo, turi būti pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 dienų iki paraiškų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.  Jei tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime yra juridinis asmuo arba nėra dalyvio, turinčio balsų daugumą, aukščiau nurodyti dokumentai nėra reikalaujami, tačiau tiekėjas turi pateikti tai patvirtinančius dokumentus.  **Pateikiama skaitmeninė dokumento kopija.** |
| 3.7. | Pavienis dalyvis/ jungtinės veiklos dalyvio kiekvienas partneris yra įvykdęs įsipareigojimus, susijusius su **mokesčių, įskaitant socialinio draudimo įmokomis**, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | 1) Pateikiamas valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Jeigu tiekėjas yra fizinis asmuo, registruotas Lietuvos Respublikoje, jis pateikia valstybinio socialinio draudimo įstaigos išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos išduotą dokumentą, išduotą ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas skenuotas dokumentas elektroninėje formoje.  Juridinių asmenų registruotų Lietuvos Respublikoje socialinio draudimo įsipareigojimų įvykdymas bus tikrinamas adresu http://draudejai.sodra.lt/draudeju\_viesi\_duomenys/ paskutinę pasiūlymų pateikimo termino dieną.  Kitos valstybės tiekėjas, kuris yra juridinis arba fizinis asmuo, pateikia atitinkamos užsienio šalies institucijos dokumentą, išduotą ne anksčiau kaip *30 dienų iki pasiūlymų pateikimo termino pabaigos*. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  **Pateikiama skaitmeninė dokumento kopija.** |

Pastaba:

\*dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi) (perkančioji organizacija turi teisę paprašyti tiekėjo, kad jis pristatytų pažymos originalą).

3.7. Tiekėjo, neatitinkančio minimalių kvalifikacijos reikalavimų, pasiūlymas atmetamas.

3.8. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis, arba tiekėjas anksčiau yra vykdęs šiuo pirkimu numatomus atlikti darbus, ir dėl neatliktų (nekokybiškai atliktų) darbų sutartis nutrūko, ar buvo nutraukta anksčiau numatyto laiko.

3.9. Tiekėjas pasiūlymą ir informaciją apie kvalifikaciją privalo pateikti pagal 1 priede pateiktą formą.

3.10. Pateikiami dokumentai elektroniniu būdu. Perkančioji organizacija turi teisę paprašyti tiekėjo, kad jis pristatytų pateiktų dokumentų originalus.

3.11. Jei bendrą pasiūlymą pateikia ūkio subjektų grupė, šių konkurso sąlygų 3.1-3.7 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys.

3.12. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

**IV. TECHNINIAI KRITERIJAI**

4.1 Paskirtis - pagal užsakovo poreikį pateiktus skaitiklius suremontuoti (cheminėmis medžiagomis ir švariu vandeniu išplauti ir išvalyti skaitiklių vidų, nuvalyti išorę (jei reikia – nudažyti), pataisyti sriegius, išvalyti filtrą, pakeisti netinkamas detales (dangtelius, žiedelius) ir kt., suteikiant apskaitos prietaisams kokybinę ir prekinę išvaizdą) ir, metrologiškai patikrinti (pagal poreikį sureguliuojant), perplombuoti ir užklijuoti metrologinės patikros žymenis tiekėjo paimtiems geriamojo vandens apskaitos prietaisams.

4.2. Atlikus geriamojo vandens apskaitos prietaisų patikrą, pateikti atsakingo už patikrą darbuotojo pasirašytą bendrą visai skaitiklių partijai patikros sertifikatą / pažymą apie vandens skaitiklių atitikimą bendrosios patikros metodiniams reikalavimams, nurodant skaitiklio tipą, diametrą, gamyklinį Nr., patikros žymenį (lipduko Nr./plombos datą), patikros atlikimo datą (metai, mėnuo, diena) ir patikrinto geriamojo vandens apskaitos prietaiso rodmenis (0,1 m3 tikslumu, apvalintas pagal matematikos taisykles). Kiekvienam metrologinę patikrą atitikusiam skaitikliui papildomai turi būti išrašytas laisvos formos pasas (aktas, sertifikatas, t.t.), jame turi būti nurodytas skaitiklio tipas, diametras, gamyklinis Nr., patikros žymens (lipduko Nr./plombos data), parodymas (0,1 m3 tikslumu, apvalintas pagal matematikos taisykles), patikros data, patikrą atlikusio metrologo ir dokumentą sudariusio darbuotojo spaudai ir parašai. Ant patikrintų apskaitos prietaisų turi būti uždedami teisės aktais patvirtinti žymenys. Visi metrologinės patikros dokumentai pateikiami lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą.

4.3. Numatoma 2017-2019 m. tikrinti ir/ar remontuoti šiuos geriamojo vandens apskaitos prietaisus:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Prekės pavadinimas | Numatomi orientaciniai kiekiai (vnt.) | | | | | |
| 2017 m. | | 2018 m. | | 2019 m. | |
| Patikra | Remontas | Patikra | Remontas | Patikra | Remontas |
| 1. | Vienasraučiai 15 mm skersmens vandens skaitikliai L- 80 ,110 | 2000 | 2000 | 2000 | 2000 | 2000 | 2000 |
| 2. | Vienasraučiai 20 mm skersmens vandens skaitikliai | 150 | 150 | 150 | 150 | 150 | 150 |
| 3. | Daugiasraučiai 20 mm skersmens vandens skaitikliai | 30 | 30 | 30 | 30 | 30 | 30 |
| 4. | Daugiasraučiai 25 mm skersmens vandens skaitikliai | 10 | 10 | 10 | 10 | 10 | 10 |
| 5. | Daugiasraučiai 25 mm skersmens vandens skaitikliai su nuotoliniu perdavimu | 1 | 1 | 1 | 1 | 1 | 1 |
| 6. | Daugiasraučiai 32 mm skersmens vandens skaitikliai | 40 | 40 | 40 | 40 | 40 | 40 |
| 7. | Daugiasraučiai 32 mm skersmens vandens skaitikliai su nuotoliniu perdavimu | 1 | 1 | 1 | 1 | 1 | 1 |
| 8. | Daugiasraučiai 40 mm skersmens vandens skaitikliai | 100 | 100 | 100 | 100 | 100 | 100 |
| 9. | Daugiasraučiai 40 mm skersmens vandens skaitikliai su nuotoliniu perdavimu | 5 | 5 | 5 | 5 | 5 | 5 |
| 10. | Daugiasraučiai 50 mm skersmens vandens skaitikliai | 2 | 2 | 2 | 2 | 2 | 2 |
| 11. | Flanšiniai turbininiai 50-60 mm skersmens vandens skaitikliai | 8 | 8 | 8 | 8 | 8 | 8 |
| 12. | Flanšiniai turbininiai 80 mm skersmens vandens skaitikliai | 5 | 5 | 5 | 5 | 5 | 5 |
| 13. | Flanšiniai turbininiai 80 mm skersmens vandens skaitikliai su nuotoliniu perdavimu | 2 | 2 | 2 | 2 | 2 | 2 |
| 14. | Flanšiniai turbininiai 100 mm skersmens vandens skaitikliai | 5 | 5 | 5 | 5 | 5 | 5 |
| 15. | Flanšiniai turbininiai 100 mm skersmens vandens skaitikliai su nuotoliniu perdavimu | 2 | 2 | 2 | 2 | 2 | 2 |

**V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

5.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Pateikiamas skenuotas dokumentas elektroninėje laikmenoje.

5.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę.

5.3. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

5.4. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**VI. PASIŪLYMŲ RENGIMAS, PATEIKIMAS, KEITIMAS**

6.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties vykdymui.

6.2. Pasiūlymas turi būti pateikiamas tik elektroninėmis priemonėmis naudojantis CVP IS priemonėmis. Pasiūlymai pateikiami kita forma ir vokuose nebus priimami ir vertinami.

6.3. Elektroninėmis priemonėmis pasiūlymus gali teikti tik tiekėjai, registruoti CVP IS pasiekiamoje adresu https://pirkimai.eviesiejipirkimai.lt. Registracija CVP IS yra nemokama.

6.4. Pasiūlymas gali būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.

6.5. Kiekvienas pasiūlyme pridedamas („prisegamas“) dokumentas, patvirtinantis tiekėjo kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., tiekėjo atitikties minimaliems kvalifikacijos reikalavimams klausimynas, Tiekėjo deklaracija ir pan.) arba pateikiant skaitmenines dokumentų kopijas (pvz., atestatai, pažymos, licencijos, leidimai ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą.

6.6. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Pateikiamas skenuotas dokumentas elektronine forma.

6.7. Pasiūlymą sudaro tiekėjo pateiktų dokumentų elektroninėje formoje elektronine forma ir atsakymų CVP IS priemonėmis visuma:

6.7.1. elektroninėmis priemonėmis užpildyta pasiūlymo forma, parengta pagal šio konkurso reikalavimus (šių konkurso sąlygų 1 priedas);

6.7.2. užpildytas CVP IS priemonėmis atsakymų atitikimo konkurso sąlygose nurodytiems minimaliems kvalifikacijos reikalavimams klausimynas, pridedant („prisegant“) kvalifikaciją pagrindžiančius dokumentus elektroninėje formoje;

6.7.3. kiti konkurso sąlygose nurodyti dokumentai.

6.8 Jeigu pasiūlymą teikia subjektų grupė, nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys. Elektroninę formą užpildo ir pasiūlymą pateikia kiekvienas ūkio subjektų grupės narys, taip pat pateikiama elektroninėje formoje jungtinės veiklos sutartis; CVP IS lange „Mano pasiūlymas“ lentelės dalyje (nuorodoje) „Siūloma kaina“ nurodyta pasiūlymo kaina.

6.9. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie jo pasiūlymai bus atmesti. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

6.10. Tiekėjas pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija, viešojo pirkimo komisija (toliau– vadinama Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

6.11. Pasiūlymas turi būti pateiktas iki **2017 m vasario 9 d. 09 val.** 45 min. Lietuvos Respublikos laiku CVP IS priemonėmis.

6.12. Pasiūlymuose pateikiama: ,,Vandens apskaitos prietaisų patikros ir remonto paslaugos“ kaina (įkainiai) eurais, į kurią turi būti įskaityti visi mokesčiai, iš jų ir PVM pagal 1 priede pateiktą lentelę. Pasiūlymo kaina turi būti nurodyta eurais, nurodant du skaičius po kablelio.

6.13. Pasiūlymas turi galioti ne mažiau kaip 90 (devyniasdešimt) dienų. Jei tiekėjo pasiūlyme jo galiojimo laikas yra nenurodytas, laikoma, kad jis galioja konkurso sąlygose nurodytą laiką.

6.14. Kol nesibaigė pasiūlymo galiojimo laikas, perkančioji organizacija gali prašyti CVP IS priemonėmis, kad tiekėjai pratęstų savo pasiūlymų galiojimo laiką. Tiekėjas CVP IS priemonėmis tokį prašymą gali atmesti.

6.15. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia Centrinėje viešųjų pirkimų informacinėje sistemoje.

6.17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

**VII. PASIŪLYMŲ GALIOJIMO UŽTIKRINIMAS**

7.1. Perkančioji organizacija nereikalauja pasiūlymo galiojimo užtikrinimo.

**VIII. KONKURSO SĄLYGŲ PAAIŠKINIMAS IR PATIKSLINIMAS**

8.1. Konkurso sąlygos gali būti paaiškinamos, patikslinamos tiekėjų iniciatyva, jiems raštu kreipiantis į perkančiąją organizaciją CVP IS priemonėmis. Prašymai paaiškinti konkurso sąlygas gali būti pateikiami perkančiajai organizacijai raštu ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

8.2. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti konkurso sąlygas.

8.3. Atsakydama į kiekvieną tiekėjo raštu pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 44 punkte nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus išsiųsti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos CVP IS priemonėmis. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.

8.4. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

8.5. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVP IS.

8.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų)*)* pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat išsiunčiami visiems tiekėjams, kuriems buvo pateiktos konkurso sąlygos.

**IX. VOKŲ SU PASIŪLYMAIS ATPLĖŠIMO PROCEDŪROS**

9.1. Vokai su pasiūlymais ir pasiūlymai gauti CVP IS priemonėmis bus atplėšiami adresu Žalioji g. 26, Varėna, 2017 m vasario 9 d. 09 val. 45 min. Lietuvos Respublikos laiku.

9.2. Vokų atplėšimo procedūroje turi teisę dalyvauti visų vokus su pasiūlymais pateikusių tiekėjų atstovai. Tiekėjo atstovas, pageidaujantis dalyvauti vokų atplėšimo procedūroje, Komisijos posėdžio pirmininkui pateikia tiekėjo vadovo ar jo įgalioto asmens pasirašytą įgaliojimą atstovauti tiekėjo interesus vokų atplėšimo procedūros metu ir asmens tapatybę patvirtinantį dokumentą. Toks įgaliojimas turi būti pateiktas prieš prasidedant vokų su pasiūlymais atplėšimo procedūrai – priešingu atveju tiekėjo atstovui dalyvauti vokų atplėšimo procedūroje nėra leidžiama. Jei pasiūlymą, kaip tiekėjas, pateikia fizinis asmuo, ir jis pats dalyvauja vokų atplėšimo procedūroje, tiekėjas (fizinis asmuo) pateikia asmens tapatybę patvirtinantį dokumentą. Jei tiekėjo (fizinio asmens) interesus vokų atplėšimo procedūros metu atstovauja kitas asmuo, jis pateikia tiekėjo (fizinio asmens) pasirašytą įgaliojimą atstovauti tiekėjo interesus vokų atplėšimo procedūros metu.

9.3. Vokų su pasiūlymais atplėšimo procedūroje dalyvaujantiems tiekėjams ar jų įgaliotiems atstovams paskelbiamas atplėšiamą voką pateikusio tiekėjo pavadinimas. Atplėšus voką paskelbiama voke esančiame pasiūlyme konkretaus tiekėjo nurodyta pasiūlymo kaina. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

9.4. Vokų atplėšimo procedūros metu paskelbta informacija pateikiama ir vokų atplėšimo procedūros posėdyje nedalyvavusiems, tačiau pageidavimą gauti vokų atplėšimo procedūros metu paskelbtą informaciją CVP IS priemonėmis pareiškusiems tiekėjams. Vokų atplėšimo procedūros metu kiekvienas tiekėjo atstovas turi teisę asmeniškai susipažinti su informacija, kuri viešai buvo paskelbta vokų atplėšimo procedūros metu, tačiau neturi teisės nagrinėti kitų pateikto pasiūlymo aspektų.

**X. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

10.1. Pasiūlymus nagrinėja ir vertina Komisija, nedalyvaujant pasiūlymus pateikusiems tiekėjams (jų atstovams).

10.2. Pasiūlymas atmetamas, jeigu:

10.2.1. nustatoma, kad dalyvis pateikė neišsamius (netikslius) duomenis apie savo kvalifikaciją ir, Perkančiajai organizacijai prašant CVP IS priemonėmis, per papildomą terminą šių trūkumų nepašalino;

10.2.2. nustatoma, kad dalyvis neatitinka kvalifikacinių reikalavimų;

10.2.3. nustatoma, kad pasiūlymas neatitinka konkurso sąlygų reikalavimų, arba tiekėjas anksčiau yra vykdęs šiuo pirkimu numatomus atlikti darbus, ir dėl neatliktų (nekokybiškai atliktų) darbų sutartis nutrūko, ar buvo nutraukta anksčiau numatyto laiko.;

10.4.4. nustatoma, kad pasiūlymo kaina yra neįprastai maža ir dalyvis, Perkančiosios organizacijos prašymu CVP IS priemonėmis, nepagrindžia pasiūlymo kainos;

10.5.5. nustatoma, kad dalyvis pasiūlė per didelę, Perkančiajai organizacijai nepriimtiną, kainą.

**XI. PASIŪLYMŲ VERTINIMAS**

11.1. Perkančiosios organizacijos pasiūlymai vertinami pagal mažiausios kainos kriterijų.

**XII. PRELIMINARI PASIŪLYMŲ EILĖ IR SPRENDIMAS DĖL PIRKIMO SUTARTIES**

**SUDARYMO**

12.1. Perkančioji organizacija suinteresuotiems kandidatams ir suinteresuotiems dalyviams nedelsdama (ne vėliau kaip per 5 darbo dienas) praneša apie priimtą sprendimą sudaryti pirkimo sutartį, pateikia nurodytą atitinkamą informaciją, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties.

12.2. Perkančioji organizacija, gavusi kandidato ar dalyvio raštu pateiktą prašymą, turi nedelsdama, ne vėliau kaip per 15 dienų nuo prašymo gavimo dienos, nurodyti:

1) kandidatui – jo paraiškos atmetimo priežastis;

2) dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

3) dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas šio VPĮ 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų.

12.3. Perkančioji organizacija VPĮ 41 straipsnio 2 dalyje nurodytais atvejais negali teikti informacijos, jei jos atskleidimas prieštarauja teisės aktams, kenkia visuomenės interesams, teisėtiems tiekėjų komerciniams interesams arba trukdo užtikrinti sąžiningą konkurenciją.

12.4. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir perkančiosios organizacijos pakviesti ekspertai, Viešųjų pirkimų tarnybos atstovai, perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys.

12.5. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi *kainos didėjimo* tvarka.

12.6. Tais atvejais, kai pasiūlymų vertinimo kriterijus yra mažiausia kaina ir du ar daugiau tiekėjų pateikė pasiūlymus vienodomis kainomis, sudarant preliminarią pasiūlymų eilę pirmesniu į šią eilę įrašomas tiekėjas, kurio pasiūlymas pateiktas anksčiausiai.

12.7. Preliminari pasiūlymų eilė nesudaroma, kai pateikti pasiūlymą kviečiamas tik vienas tiekėjas arba pasiūlymą pateikia tik vienas teikėjas.

12.8. Pirkimo laimėtoju paskelbiamas tas tiekėjas, kurio pasiūlymas atitiko visus pirkimo sąlygų reikalavimus. Sutartis su pirkimo laimėtoju pasirašoma tik pasibaigus pretenzijų pateikimo laikotarpiui.

12.9. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo, arba jei tiekėjo pateikta Viešųjų pirkimų įstatymo 24 straipsnio 2 dalies 5 punkte nurodyta deklaracija yra melaginga, arba iki perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, arba ūkio subjektų grupė neįsteigia juridinio asmens, kaip nustatyta 24 straipsnio 4 dalyje, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**XIII. PRETENZIJŲ IR SKUNDŲ NAGRINĖJIMO TVARKA**

13.1. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia) per 5 darbo dienas nuo paskelbimo apie perkančiosios organizacijos priimtą sprendimą dienos, jeigu šiame įstatyme nėra reikalavimo raštu informuoti tiekėjus apie perkančiosios organizacijos priimtus sprendimus.

13.2. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.

13.3. Tais atvejais, kai tiekėjui padaryta žala kildinama iš neteisėtų perkančiosios organizacijos veiksmų ar sprendimų, tačiau šiame įstatyme nenustatyta pareiga perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Lietuvos Respublikos civiliniame kodekse nustatyti ieškinio pareiškimo senaties terminai.

13.4. Tiekėjas, kuris mano, kad Perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ir priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.

13.5. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

13.6. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

13.7. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.“

13.8. Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta Viešųjų pirkimų įstatymo nustatyta tvarka ir terminais, tiekėjas turi teisę kreiptis į teismą.

13.9. Tiekėjas, pateikęs prašymą ar pareiškęs ieškinį teismui, privalo nedelsdamas, bet ne vėliau kaip per 3 darbo dienas faksu, elektroninėmis priemonėmis ar pasirašytinai per kurjerį pateikti perkančiajai organizacijai prašymo ar ieškinio kopiją su priėmimo žyma ar kitais gavimo teisme įrodymais.

13.10. Perkančioji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties, kol nesibaigė atidėjimo terminas ir kol perkančioji organizacija negavo teismo pranešimo apie:

13.10.1. motyvuotą teismo nutartį, kuria atsisakoma priimti ieškinį;

13.10.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;

13.10.3. teismo rezoliuciją priimti ieškinį netaikant laikinųjų apsaugos priemonių.

13.14. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkančioji organizacija išsiunčia tiekėjams pranešimus ir nurodo terminų pratęsimo priežastis.

13.15. Perkančioji organizacija, sužinojusi apie teismo sprendimą dėl tiekėjo prašymo ar ieškinio, nedelsdama raštu informuoja suinteresuotus kandidatus ir suinteresuotus dalyvius apie teismo priimtus sprendimus.“

**XIV. PIRKIMO SUTARTIES SĄLYGOS**

14.1. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų ir ieškinio pateikimo terminai.

14.2. Sudaroma sutartis turi atitikti laimėjusio tiekėjo pasiūlymą ir šio konkurso sąlygas.

15.3 **Sutarties galiojimas - dveji kalendoriniai metai su galimybe pratęsti metams. Visas sutarties galiojimo laikas su pratęsimu - 3 metai. Sutarties pratęsimas metams priklauso nuo sutarties nuostatų tinkamo įgyvendinimo (ar nebuvo rašytinių pretenzijų tiekėjui). Apie sutarties pratęsimą metams tiekėjas bus informuojamas atskiru pranešimu.**

15.4. Sutartyje numatyta prekės kaina (įkainis) už patikrą praėjusį apskaitos prietaisą per visą sutarties galiojimo laikotarpį nekeičiama, išskyrus atvejus, kai teisės aktais pakeičiamas sutartyje nurodytoms paslaugoms taikomas pridėtinės vertės mokestis. Tais atvejais, jei įstatymo bus pakeisti tiesiogiai su kaina susiję mokesčiai (pridėtinės vertės mokestis, toliau - PVM) ar įvesti nauji, ji bus keičiama atitinkama dalimi, atsižvelgiant į kainos sudėtyje esančio mokesčio dalį ar pridedant naują mokestį. Sąskaita už vandens apskaitos prietaisų, netinkamų tolesnei eksploatacijai (nepraėjusių metrologinės patikros) remontą ir patikrą, „Pirkėjui“ nepateikiama.

15.5. Sutarties galiojimo laikotarpiu Šalis, inicijuojanti sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas. Į pateiktą prašymą pakeisti atitinkamą sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl sutarties sąlygų keitimo, sprendimo teisę turi pirkėjas. Šalims tarpusavyje susitarus dėl sutarties sąlygų keitimo ir teisės aktų nustatyta tvarka gavus Viešųjų pirkimų tarnybos sutikimą keisti sutarties sąlygas, šie keitimai įforminami susitarimu, kuris yra sutarties neatskiriama dalis.

15.6. Už nustatytu terminu neatliktą paslaugą, perkančiajai organizacijai pareikalavus, tiekėjas sumoka 0,02 % delspinigius nuo neatliktos paslaugos kainos už kiekvieną praleistą dieną.

15.7. Už kiekvieną uždelstą mokėjimo dieną, tiekėjui pareikalavus, perkančioji organizacija moka 0,02 % delspinigius nuo priklausančios mokėti sumos.

15.8. Dėl pirkimo sutarties tarp šalių kylantys ginčai bus sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme*.*

15.9. Perkančioji organizacija turi teisę vienašališkai nutraukti pirkimo sutartį, prieš 30 dienų raštu pranešus apie tai tiekėjui, jeigu tiekėjas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme.

15.10. Tiekėjas turi teisę vienašališkai nutraukti pirkimo sutartį, prieš 30 dienų raštu pranešęs apie tai perkančiajai organizacijai, jeigu perkančioji organizacija nevykdo savo įsipareigojimų arba vykdo juos kitomis sąlygomis.

15.11. Sutartis gali būti nutraukta raštišku abiejų šalių susitarimu.

15.12. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius. Jei dėl tiekėjo nekokybiškai atlikto darbo pirkėjas patyrė nuostolių (įdėti prietaisai neveikė ar veikė blogai), tiekėjas atlygina skaitiklių keitimo darbų ir kitas išlaidas.

15.13. Delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

15.14. Apmokėjimo sąlygos – per 60 kalendorinių dienų po paslaugos atlikimo ir sąskaitos –faktūros išrašymo.

15.15. Tiekėjas, panaudodamas savo tarą ir įpakavimo medžiagas, paima geriamo vandens apskaitos prietaisus iš užsakovo per dvi darbo dienas nuo paraiškos gavimo momento, atlieka paslaugą ir pirkėjui pristato patikrintus geriamojo vandens prietaisus per 7 (septynias) darbo dienas nuo paraiškos gavimo. Tiekėjui pageidaujant, užsakovas gali, panaudodamas tiekėjo tarą, įpakavimo medžiagas ir plombavimo priemones, skaitiklius supakuoti, užklijuoti etiketes ir paruošti transportavimui. Už atliktą darbą bus taikoma 3 % išskaita nuo tiekėjo atliktų darbų sumos.

15.16. Sutarties projektą pateikia konkursą laimėjęs tiekėjas.

Konkurso sąlygų

1 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

PASIŪLYMAS

DĖL VANDENS APSKAITOS PRIETAISŲ PATIKROS IR REMONTO PASLAUGOS PIRKIMO

\_\_\_\_\_\_\_\_\_\_\_\_ Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis *CVP IS*;

Siūlomos *paslaugos* visiškai atitinka pirkimo dokumentuose nurodytus reikalavimus.

Mes siūlome *šias paslaugas*:

|  |  |  |  |  |
| --- | --- | --- | --- | --- |
| Eil. Nr. | Prekių pavadinimas | Kiekis x patikros atlikimo kaina 1 vnt. € be PVM | Kiekis x remonto atlikimo kaina 1 vnt. € be PVM | Viso kaina € be PVM (3+4=5) |
| *1* | *2* | *3* | *4* | *5* |
| VANDENS APSKAITOS PRIETAISŲ PATIKROS IR REMONTO PASLAUGA | | | | |
| 1. | Vienasraučiai 15 mm skersmens vandens skaitikliai L-80,110 | *(kiekis per tris metus) 6000x* | *(kiekis per tris metus) 6000x* | € |
| 2. | Vienasraučiai 20mm skersmens vandens skaitikliai | *(kiekis per tris metus) 450x* | *(kiekis per tris metus) 450x* | € |
| 3. | Daugiasraučiai 20 mm skersmens vandens skaitikliai | *(kiekis per tris metus) 90x* | *(kiekis per tris metus) 90x* | € |
| 4. | Daugiasraučiai 25 mm skersmens vandens skaitikliai | *(kiekis per tris metus) 30x* | *(kiekis per tris metus) 30x* | € |
| 5. | Daugiasraučiai 25 mm skersmens vandens skaitikliai su nuotoliniu perdavimu | *(kiekis per tris metus) 3x* | *(kiekis per tris metus) 3x* |  |
| 6. | Daugiasraučiai 32 mm skersmens vandens skaitikliai | *(kiekis per tris metus) 120x* | *(kiekis per tris metus) 120x* | € |
| 7. | Daugiasraučiai 32 mm skersmens vandens skaitikliai su nuotoliniu perdavimu | *(kiekis per tris metus) 3x* | *(kiekis per tris metus) 3x* |  |
| 8. | Daugiasraučiai 40 mm skersmens vandens skaitikliai | *(kiekis per tris metus) 300x* | *(kiekis per tris metus) 300x* | € |
| 9. | Daugiasraučiai 40 mm skersmens vandens skaitikliai su nuotoliniu perdavimu | *(kiekis per tris metus) 15x* | *(kiekis per tris metus) 15x* |  |
| 10. | Daugiasraučiai 50 mm skersmens vandens skaitikliai | *(kiekis per tris metus) 6x* | *(kiekis per tris metus) 6x* |  |
| 11. | Flanšiniai turbininiai 50-60 mm skersmens vandens skaitikliai | *(kiekis per tris metus) 24x* | *(kiekis per tris metus) 24x* | € |
| 12. | Flanšiniai turbininiai 80 mm skersmens vandens skaitikliai | *(kiekis per tris metus) 15x* | *(kiekis per tris metus) 15x* | € |
| 13. | Flanšiniai turbininiai 80 mm skersmens vandens skaitikliai su nuotoliniu perdavimu | *(kiekis per tris metus) 6x* | *(kiekis per tris metus) 6x* |  |
| 14. | Flanšiniai turbininiai 100 mm skersmens vandens skaitikliai | *(kiekis per tris metus) 15x* | *(kiekis per tris metus) 15x* | € |
| 15. | Flanšiniai turbininiai 100 mm skersmens vandens skaitikliai su nuotoliniu perdavimu | *(kiekis per tris metus) 6x* | *(kiekis per tris metus) 6x* |  |
| 16. | Skaitiklių pristatymo kaina įvertinant atstumą iki tiekėjo ir atgal nuo perkančiosios organizacijos per tris metus |  |  | € |
| Bendra pasiūlymo kaina | | | | € |

Pasiūlymo duomenys :

Bendra pasiūlymo kaina su PVM \_\_\_\_\_\_\_\_\_\_\_\_ € (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *suma žodžiais*)

Tame tarpe PVM sudaro - \_\_\_\_\_\_\_\_\_\_\_\_\_ €

Pasiūlymas galioja iki 2017 \_\_\_\_\_\_\_\_\_\_\_\_\_\_ d.

**Pasiūlyme pateikta informacija konfidenciali/nekonfidenciali (įrašyti kokia konkrečiai informacija yra konfidenciali) ............**

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateikto dokumento pavadinimas | Dokumento puslapių skaičius |
| 1. |  |  |
| 2. |  |  |
| 3. |  |  |

.

(Tiekėjo arba jo įgalioto asmens (Parašas) (Vardas ir pavardė)

pareigų pavadinimas)

Konkurso sąlygų 2 priedas

(Tiekėjo deklaracijos formos pavyzdys)

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

TIEKĖJO DEKLARACIJA

\_\_\_\_\_\_\_\_\_\_\_\_\_ Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

1.Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(Tiekėjo vadovo ar jo įgalioto asmens pareigų pavadinimas, vardas ir pavardė)tvirtinu,

kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(Tiekėjo pavadinimas)

Dalyvaujantis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(Perkančiosios organizacijos pavadinimas)

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo objekto pavadinimas, pirkimo kodas, pirkimo būdas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

skelbtame (Leidinio pavadinimas, kuriame paskelbtas skelbimas apie pirkimą,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

data ir numeris)

nėra su kreditoriais sudaręs taikos sutarties, sustabdęs ar apribojęs savo veiklos, taip pat nėra padaręs rimto profesinio pažeidimo (konkurencijos, darbo, darbuotojų saugos ir sveikatos, aplinkosaugos teisės aktų pažeidimo), už kurį tiekėjui (fiziniam asmeniui) yra paskirta administracinė nuobauda arba tiekėjui (juridiniam asmeniui) – ekonominė sankcija, numatyta Lietuvos Respublikos įstatymuose arba nuo šios sankcijos paskyrimo praėjo mažiau kaip vieneri metai.

2. Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu (Žin., 1996, Nr. 84-2000; 2006, Nr. 4-102; 2008, Nr. 81-3179) pateiktas pasiūlymas bus atmestas

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Deklaraciją sudariusio asmens (Parašas) (Vardas, pavardė)

pareigų pavadinimas)